UN MARCHAND DE PARIS. 411 
Il y bilhettes que ce qu'il envoya à Paris par le d. trégenier, le nom 
duquel ne pourroit estre mieux seu que par le d. Guérin qui luy flst 
charger les deux balles et papiers. 
Et plus n'a esté interrogé, recollé expressément, et s'est signé 
J. Gaulte, 
Delagu, assesseur, ainsi signés. 
Extrait expédié à Simon Le Comte, marchand de Paris, suyvant le 
coniniandement faict en vertu de la requeste portée en la chambre 
des requeste, parlement et court. 
InTERRIAG, notre. 
VII. 
Extrait des registres du consistoire de Messieurs les capitouls 
DE Tholose. 
L'an mil cinq cens soixante huict et le vingt deuxième jour du 
mois d'octobre, par devant M. Dufour, capitoul; — cause du procu- 
reur du roy de ce jour, Jehan Gaulte, prisonnier, Simon Conte, mar- 
chand parisien arresté, à proposé; 
De May, procureur du roy, dict que, par les pièces à luy communi- 
quées, appert que Jean Gaulte, serviteur de feu Philippe Canaye, 
marchand parisien, exécuté à mort comme conspirateur et complice 
des adversaires du roy et bons chrestiens catholiques, tellement que 
par le procès faict à Canaye, il demeuroit chargé de faicts contenant 
de grandes entreprinses, tellement que pour iceluy mettre à exécu- 
tion, il tenoit des serviteurs et autres messagiers pour les envoyer 
aux villes rebelles, contribuant et pour ce faire, Gaulte, son servi- 
teur, alloit et venoit pour donner advertissement aux d. adversaires; 
joinct aussy que le d. Gaulte savoit les affaires du d. Canaye, son 
maistre, et qu'il apprenne à saisir les papiers, filtres et autres biens 
du d. Canaye, son maistre, mesmes son or et argent pour frauder 
le roy et la ville; et pour savoir la vérité, le d. Gaulte auroit esté 
mis prisonnier, et aussi pareillement Simon Conte, marchand de Pa- 
ris, arresté et chargé d'estre cousant et sçavant qui sont ceulx qui se 
sont emparés entièrement du bien du d. Canaye, tant papiers, argent, 
pastel que aultres marchandises, tout ayant entreprins et envoyé en 
la ville de Paris ou aultres parties pour aussy frauder le roy et la 
ville, donnant entendre par ce moyen estre auss}' de la d. nouvelle 
religion. Dit aussy pareillement Guérin, serviteur du d. Canaye, a 
esté ouy, toutes lois il n'est poinct prisonnier, lequel n'a poincte dicte 
la vérité, comme aussy le d. Conte et Gaulte, par leur auditions, di- 
sent savoir le d. Gaulte avoir servy le d. Canaye et que quant à luy 
ne sait poinct du trafficque du d. Canaye par ce qu'il n'avoit pas 
long temps qu'il estoit en son service, bien dict que environ le mois 
de septembre le d, feu Canaye auroit faict mettre dans de balles de 
